62020TO0100_INF
Unionin yleisen tuomioistuimen määräys (kuudes jaosto) 14.10.2021 – Junqueras i Vies vastaan parlamentti
(asia T-100/20)
(Kumoamiskanne – Institutionaalinen oikeus – Euroopan parlamentin jäsen – Erioikeudet ja vapaudet – Vaatimus, jolla puolustetaan erioikeuksia ja vapauksia – Parlamentin puheenjohtajan päätös, jonka mukaan vaatimus ei anna aihetta toimenpiteisiin – Oikeussuojan tarpeen puuttuminen – Tutkimatta jättäminen)
Kumoamiskanne – Luonnolliset henkilöt tai oikeushenkilöt – Oikeussuojaintressi – Jo syntyneen ja edelleen olemassa olevan intressin edellytys – Arviointi kanteen nostamisen ajankohtana – Kanne, joka on omiaan hyödyttämään kantajaa – Todistustaakka
(SEUT 263)
(ks. 34–36 kohta)
Aihe
SEUT 263 artiklaan perustuva kanne, jolla vaaditaan kumoamaan 10.12.2019 tehty Euroopan parlamentin puheenjohtajan päätös, jonka mukaan muun muassa kantajan nimissä vireille saatettu, hänen Euroopan unionin erioikeuksista ja vapauksista tehdyssä pöytäkirjassa nro 7 olevan 9 artiklan ensimmäisessä ja toisessa kohdassa tarkoitettujen vapauksiensa puolustamista koskeva vaatimus ei anna aihetta toimenpiteisiin.
Ratkaisu
1)
Kanne jätetään tutkimatta.
2)
Espanjan kuningaskunnan väliintulohakemuksesta ei ole tarpeen lausua.
3)
Oriol Junqueras i Vies vastaa omista oikeudenkäyntikuluistaan, ja hänet velvoitetaan korvaamaan Euroopan parlamentin oikeudenkäyntikulut.
4)
Espanjan kuningaskunta vastaa väliintulohakemukseensa liittyvästä oikeudenkäyntikuluistaan.